Aansoek om Gupta-uitlewering mislukMinister van justisie en korrektiewe dienste, Ronald Lamola. (Argieffoto: Kopano Tlape/GCIS) Die Verenigde Arabiese Emirate het Suid-Afrika se versoek dat die omstrede Gupta-broers, Atul en Rajesh, aan die land uitgelewer word, van die hand gewys. Die Gupta-broers word verdink van grootskaalse betrokkenheid by staatskaping en het vroeër landuit gevlug. “Ons het met skok en ontsteltenis verneem dat die uitleweringsverhoor op 13 Februarie in die Dubaise hof afgehandel is en dat ons uitleweringsaansoek onsuksesvol was,” het Ronald Lamola, minister van justisie en korrektiewe dienste, Vrydag bekend gemaak.